A Bizottság 981/98/EK rendelete

(1998. május 7.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2509/97/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel elfogadott, hogy a tagállamok vámhatóságai által az árucikkek Kombinált Nómenklatúrába történő besorolásával kapcsolatban közzétett és az e rendelet rendelkezéseinek meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt intézkedések összhangban vannak a Vámkódexbizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett KN-kódok alapján történik.

2. cikk

A tagállamok vámhatóságai által közzétett és az e rendelet rendelkezéseinek meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. május 7-én.

a Bizottság részéről

Mario Monti

a Bizottság tagja

[1] HL L 345., 1997.12.16., 44. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.12 cm széles, 16,5 cm hosszú és 5,8 cm vastag fényképalbum külső borítóval, az alábbi anyagokból:alapanyaga kartonpapír, rétegelt habosított műanyag bevonattal, vékony kartonpapír-, színes nyomású papír- és műanyag fólia réteggel,a borító belső részéhez ragasztott, műanyag fóliából és arra erősített átlátszó műanyag zsebekkel ellátott 60 belső lap | 39269091 | A besorolást a Kombinált Nómenklatúra 1., 3. b) és 6. általános értelmezési szabályainak rendelkezései, valamint a 3926, a 392690 és a 39269091 KN-kód megfogalmazásai határozzák meg. Az összetett termékben mind annak tömegét, mind a termék funkcióját tekintve a műanyag alkotórészek vannak túlsúlyban. |

2.Hordozható számítógép (laptop) szerű készülék. színes, körülbelül 20 cm hosszú, 23 cm széles és 6 cm vastag műanyag burkolatban,A készülék az alábbi alkotórészekből áll:hangszóró,elektronikus feldolgozó egység (szabadon nem programozható),billentyűzet, stabil műanyag fólia alatti érintkezésekkel,körülbelül 6 × 3 cm méretű LCD kijelző,hangerő- és képernyőkontraszt-szabályzó.A készülék 16 – írással kapcsolatos és számtani feladatokat, logikai játékot, valamint zeneszerzést lehetővé tevő – beépített programmal rendelkezik.A programok 5–8 éves korú gyermekek részére készültek. | 95039032 | A besorolást a Kombinált Nómenklatúra 1. és 6. általános értelmezési szabályainak rendelkezései, valamint a 9503, a 950390 és a 95039032 KN-kód megfogalmazásai határozzák meg. A 16 beépített programból négy feladat az írással, hét a számtannal, kettő pedig a zenei hangok/dallamok felismerésével stb. kapcsolatos. Annak ellenére, hogy a 16 programból 15-tel két személy is játszhat, és az elért eredményt a gép pontozza, a készülék mégsem rendelkezik a 9504 vámtarifaszám alá tartozó társasjáték jellemzőivel. A termék alapvető jellegéből adódóan oktatójátéknak tekintendő. |

--------------------------------------------------